Samantha, inamurà per ina notg

L’idea da sa laschar surmanar dad in ester, dad in um ch’ins n’ha anc mai vesì e ch’ins n’enconuscha pli il di suenter, vegn mintgatant be uschia, cura ch’ins n’è betg preparà sin quai. Ins gioga natiralmain cun quell’idea en il chau; e lura schabegia quai, sco l’autra saira en sortida.
Ma il one night stand, (jau n’hai betg chattà la traducziun en il pledari grond) dovra natiralmain in pau preparaziun (na, betg mo la schelta da las chautschas sut è impurtanta) i va per la preparaziun mentala. In one night stand è numnadamain ina chaussa delicata – perquai che avair in one night stand na vul dir be x in nümerli schieba, na quai è ina chaussa che dovra ina finezza speziala. En ina tala notg ston ins sa mussar gia avant sco dretga lady e suenter la notg pir endretg. L'art dal one night stand è da signalisar a l'auter che tut è pussaivel, ma l'auter na po avair l'impressiun ch'ins haja gia empustà il taxi... il meglier mument è sowiso quel avant ch'i schabegia. Sco quella saira – en quella bar. El m'ha dà dal emprim mument davent en egl, el, il bel davos la bar. El vesa or schmaladì bain; grond, chavels stgirs ed uschè sexy ch'ins dat bunamain enturn. Là davos la bar stat el, cun ina cigaretta en bucca e dond ora gervosa. Suenter mes segund drink dat el sis ses job e nus ballain; l'emprim musica sperta, pli tard musica plauna e noss corps adina pli stretg ensemen... uras (u para quai be uschia?). E lura, cura ch'ins è anc ils ultims en il local vegn la dumonda da las dumondas: Tar tai – u tar mai? Tar tai – di jau. E nus giain... Igl è in sentiment sco sgular, cun splers en mes venter (u l'alcohol?). Jau sun inamurada. Inamurada per ina notg!
... Na jau na raquint betg vinavant – perquai – sco ditg – il meglier mument è quel avant ch'i capita... (Tge che na vul dentant betg dir che l'um na sa duai betg far fadia suenter!!!)